Държавен вестник, бр. 63, 2012 г., стр. 23

БРОЙ  63	
Д Ъ Р Ж А В Е Н  В Е С Т Н И К 	
СТР.  23  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОТБРАНАТА
НАРЕДБА № Н-8
от 3 август 2012 г.
за определяне на условията и реда за ползване 
на лечебните заведения към Министерството 
на отбраната
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за ползване на медицинска, дентална и 
психологична помощ в лечебните заведения към 
Министерството на отбраната – медицинските 
пунктове, многопрофилните болници за актив­
но лечение (МБАЛ) и Центъра по психично 
здраве и превенция (ЦПЗП) в структурата на 
Военномедицинската академия (ВМА).
Чл. 2. (1) В медицинските пунктове се 
оказва първична извънболнична медицинска и 
дентална помощ на военнослужещи и цивилни 
служители от Министерството на отбраната, 
структурите на пряко подчинение на министъра 
на отбраната и Българската армия.
(2) Медицинската и денталната помощ, 
оказвана в МБАЛ, е извънболнична и болнична.
(3) В МБАЛ се приемат всички лица, 
нуждаещи се от лечение по съществуващите 
специалности в съответната МБАЛ, независи­
мо от тяхното гражданство, местожителство, 
здравноосигурителен статут, пол, възраст, ве­
роизповедание.
(4) В ЦПЗП се оказва психологична помощ 
на всички лица, нуждаещи се от такава, неза­
висимо от тяхното гражданство, местожител­
ство, здравноосигурителен статут, пол, възраст, 
вероизповедание.
Чл. 3. (1) По реда на тази наредба се оказва 
медицинска, дентална и психологична помощ на 
здравноосигурени български граждани, лица, за 
които се прилагат схемите за социална сигур­
ност на Европейския съюз, и лица, включени 
в международни спогодби за социално осигу­
ряване, по които Република България е страна. 
(2) Здравнонеосигурени български граждани 
ползват лечебните заведения по чл. 2, ал. 3 и 
4 срещу заплащане на стойността на медицин­
ското, денталното и психологичното обслужване 
по ценоразпис на ВМА.
(3) Чужденци, които не се ползват с пра­
вата на българските граждани, се приемат и 
обслужват по реда на Наредба № 2 от 2005 г. 
за условията и реда за оказване на медицинска 
помощ на чужденците, които не се ползват с 
правата на български граждани (ДВ, бр. 57 от 
2005 г.) срещу заплащане на стойността на ме­
дицинското обслужване по ценоразпис на ВМА.
(4) Ценоразписът на медицинските, ден­
талните и психологичните услуги във ВМА се 
определя с акт на началника на ВМА, с който 
се посочва и редът за заплащане на медицинска, 
дентална и психологична помощ.
Г л а в а  в т о р а
УСЛОВИЯ И РЕД ЗА ПОЛЗВАНЕ НА МЕ­
ДИЦИНСКА И ДЕНТАЛНА ПОМОЩ В МЕ­
ДИЦИНСКИТЕ ПУНКТОВЕ В СТРУКТУРАТА 
НА ВМА
Чл. 4. Медицинската и денталната помощ, 
която се оказва в медицинските пунктове, е за 
сметка на бюджета на МО в частта му за ВМА.
Чл. 5. Медицинските прегледи, лабораторни­
те изследвания и денталните услуги се извърш­
ват след представяне от пациента на здравна 
книжка/лична амбулаторна карта (ЛАК), за­
верена от общопрактикуващия (личен) лекар 
на лицето и от лекаря в медицинския пункт.
Чл. 6. Обемът на медицинската и дентал­
ната помощ, която се оказва в медицинските 
пунктове по реда на тази наредба, се определя 
с акт на началника на ВМА. 
Г л а в а  т р е т а
УСЛОВИЯ И РЕД ЗА ПОЛЗВАНЕ НА ПЛА­
НОВА ИЗВЪНБОЛНИЧНА МЕДИЦИНСКА 
И ДЕНТАЛНА ПОМОЩ В МНОГОПРОФИЛ­
НИТЕ БОЛНИЦИ ЗА АКТИВНО ЛЕЧЕНИЕ 
В СТРУКТУРАТА НА ВМА
Чл. 7. Планова извънболнична медицинска 
помощ в диагностично-консултативните бло­
кове (ДКБ) на МБАЛ се оказва на следните 
категории лица:
1. военнослужещи (офицери, сержанти и 
войници) в Министерството на отбраната, 
структурите на пряко подчинение на министъра 
на отбраната и Българската армия;
2. цивилни служители в Министерството на 
отбраната, структурите на пряко подчинение на 
министъра на отбраната и Българската армия;
3. курсанти във висшите военни училища;
4. граждани, подписали договор за служба 
в доброволния резерв, по време на активното 
изпълнение на договора;
5. военнослужещи от други държави, пре­
биваващи в страната по силата на сключени 
международни договори и споразумения, по 
които Република България е страна;
6. пенсионирани военнослужещи;
7. ветерани от войните;
8. военноинвалиди и военнопострадали;
9. преживелите съпруг (съпруга), деца и 
родители на загинали при или по повод изпъл­
нение на службата военнослужещи;